CELEX: 32012D0076
Language: sl
Date: 2012-02-09 00:00:00
Title: 2012/76/EU: Izvedbeni sklep Komisije z dne 9. februarja 2012 o priznanju Urugvaja v skladu z Direktivo 2008/106/ES Evropskega parlamenta in Sveta glede sistemov za izobraževanje in izdajanje spričeval pomorščakom (notificirano pod dokumentarno številko C(2012) 619)  Besedilo velja za EGP

11.2.2012   
            
            
               SL
            
            
               Uradni list Evropske unije
            
            
               L 38/46
            
         IZVEDBENI SKLEP KOMISIJE
   z dne 9. februarja 2012
   o priznanju Urugvaja v skladu z Direktivo 2008/106/ES Evropskega parlamenta in Sveta glede sistemov za izobraževanje in izdajanje spričeval pomorščakom
   (notificirano pod dokumentarno številko C(2012) 619)
   (Besedilo velja za EGP)
   (2012/76/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2008/106/ES Evropskega parlamenta in Sveta z dne 19. novembra 2008 o minimalni ravni izobraževanja pomorščakov (1) in zlasti prvega pododstavka člena 19(3) Direktive,
   ob upoštevanju prošnje Španije dne 14. februarja 2006,
   ob upoštevanju naslednjega:
   
               (1)
            
            
               V skladu z Direktivo 2008/106/ES se lahko države članice odločijo, da overijo ustrezna spričevala pomorščakov, ki so jih izdale tretje države, če je zadevno tretjo državo priznala Komisija. Te tretje države morajo izpolnjevati vse zahteve Konvencije o standardih za usposabljanje, izdajanje spričeval in ladijsko stražarjenje pomorščakov Mednarodne pomorske organizacije (IMO) (Konvencija STCW) iz leta 1978 (2), kakor je bila revidirana leta 1995.
            
         
               (2)
            
            
               Španija je z dopisom z dne 14. februarja 2006 zaprosila za priznanje Urugvaja. Na podlagi te prošnje je Komisija ocenila sisteme za izobraževanje in izdajanje spričeval v Urugvaju, da bi preverila, ali ta država izpolnjuje zahteve Konvencije STCW in ali so bili sprejeti ustrezni ukrepi za preprečevanje goljufij, povezanih s spričevali. Ocena je temeljila na rezultatih inšpekcije, ki so jo junija 2007 opravili izvedenci Evropske agencije za pomorsko varnost. Med navedenim inšpekcijskim pregledom so bile v sistemih za izobraževanje in izdajanje spričeval odkrite določene pomanjkljivosti.
            
         
               (3)
            
            
               Komisija je državam članicam predložila poročilo o izidih ocene.
            
         
               (4)
            
            
               Komisija je z dopisoma z dne 16. februarja 2009 in 8. decembra 2010 od Urugvaja zahtevala predložitev dokazov, da so bile odkrite pomanjkljivosti odpravljene.
            
         
               (5)
            
            
               Urugvaj je v dopisih z dne 30. aprila 2009 in 18. marca 2011 predložil zahtevane informacije in dokaze glede izvajanja ustreznih in zadostnih korektivnih ukrepov, s katerimi se obravnava večina pomanjkljivosti, ki so bile ugotovljene med oceno skladnosti.
            
         
               (6)
            
            
               Dve pomanjkljivosti ostajata. Prva se nanaša na dejstvo, da sistem standardov kakovosti ne zajema nekaterih dejavnosti uprave, kot je odobritev izobraževalnih programov. Druga pomanjkljivost se nanaša na obliko spričeval. Urugvaj je bil pozvan, naj na tem področju nadaljuje z izvajanjem korekcijskih ukrepov. Vendar te pomanjkljivosti ne upravičujejo dvomov v vsesplošno raven upoštevanja zahtev Konvencije STCW glede sistemov izobraževanja in izdajanja spričeval za pomorščake s strani Urugvaja.
            
         
               (7)
            
            
               Izid ocene skladnosti in ocena informacij, ki jih je predložil Urugvaj, kažeta, da ta država izpolnjuje vse zahteve Konvencije STCW in da je sprejela vse ustrezne ukrepe za preprečevanje goljufij v zvezi s spričevali.
            
         
               (8)
            
            
               Ukrepi iz tega sklepa so v skladu z mnenjem Odbora za varnost na morju in preprečevanje onesnaževanja z ladij –
            
         SPREJELA NASLEDNJI SKLEP:
   Člen 1
   Urugvaj se prizna za namene člena 19 Direktive 2008/106/ES glede sistemov za izobraževanje in izdajanje spričeval pomorščakom.
   Člen 2
   Ta sklep je naslovljen na države članice.
   
      V Bruslju, 9. februarja 2012
      
         
            Za Komisijo
         
         Siim KALLAS
         
            Podpredsednik
         
      
   
   
      (1)  UL L 323, 3.12.2008, str. 33.
   
      (2)  Sprejela jo je Mednarodna pomorska organizacija.